प्रॉपर्टी डीलर को ब्लैकमेल कर 10 लाख वसूलने की कोशिश, गोल्डी बोले- मेरा उनसे कोई नाता नहीं
Punjab Jalalabad AAP MLA Jagdeep Goldy Kamboj Father Arrest Update: पंजाब में जिला फाजिल्का के जलालाबाद से विधायक​​​​​​​ जगदीप गोल्डी कंबोज के पिता को विजिलेंस ने गिरफ्तार किया है।
पंजाब में पुलिस ने जलालाबाद से आम आदमी पार्टी के विधायक गोल्डी कंबोज के पिता को गिरफ्तार कर लिया है। उन पर ब्लैकमेलिंग व डरा-धमकाकर वसूली का आरोप लगा है। इसकी शिकायत सुनील कुमार नाम के प्रॉपर्टी डीलर ने की थी। जलालाबाद पुलिस ने विधायक के पिता पर 384, 389 व 34 IPC के तहत केस दर्ज कर लिया है।
मकान के लिए महिला ने प्रॉपर्टी डीलर को किया था फोन
प्रॉपर्टी डीलर सुनील कुमार ने शिकायत में बताया कि 20 अप्रैल को उसे रानो बाई नाम की महिला का फोन आया। उसने कहा कि मैंने अपना पुराना मकान बेच दिया है और अब नया खरीदना है। इसके बाद प्रॉपर्टी डीलर गया और उसे बाइक पर बिठाकर मकान दिखाकर ले आया। इसके बाद महिला चली गई।
सुरिंदर बोला- रेप की शिकायत मिली है, समझौता करवा देगा
शाम को उसके पास रानो बाई का फोन आया कि उसका बेटा उसे पीट रहा है। उस पर आरोप लगा रहा है। प्रॉपर्टी डीलर पर मकान दिखाने के बहाने रेप का आरोप लगाया जा रहा है।
इसके बाद उसके पास सुरिंदर कंबोज का फोन आया। उसने कहा कि उसके पास महिला ने रेप की शिकायत की है। बचाव करना हो तो वह उसके पास आ जाए। समझौता करवा देगा।
पैस न देने पर पर्चा दर्ज करवाने की धमकी
सुरिंदर कंबोज के पास जाने के बाद रानो बाई और उसके बेटे से उसकी बात कराई गई। सुरिंदर कंबोज ने कहा इसके लिए 10 लाख रुपए देने होंगे, तभी पूरा मामला निपटेगा। ऐसा न हुआ तो उसके खिलाफ रेप का पर्चा दर्ज करवा दिया जाएगा।
सुखबीर सिंह बादल को हराकर विधायक बने गोल्डी
गोल्डी अकाली दल के प्रधान सुखबीर सिंह बादल को हराकर विधायक बने हैं। उन्होंने सुखबीर बादल को 30 हजार से ज्यादा वोटों से शिकस्त दी थी। बता दें कि 2012 और 2017 में इस सीट पर सुखबीर सिंह बादल विधायक बने थे।
वहीं 2007 में अकाली दल से शेर सिंह विधायक चुने गए थे। लंबे समय से इस सीट पर शिरोमणि अकाली दल का कब्जा था, लेकिन 2022 विधानसभा चुनाव में इस सीट पर आप का कब्जा हो गया।